《水龙吟·送焦和之赴西夏行省》
元代·王恽

当年紫禁烟花，相逢恨不知音早。
秋风倦客，一杯情话，为君倾倒。
回首燕山，月明庭树，两枝乌绕。
正情驰魏阙，空书怪事，心胆堕，伤殷浩。
祸福无端倚伏，问古今、几人明了。
沧浪渔父，归来惊笑，灵均枯槁。
邂逅淇南，岁寒独在，故人襟抱。
恨黄尘障尺，西山远目，送斜阳鸟。

作者简介：王恽（yùn）（1227—1304年7月23日），字仲谋，号秋涧，卫州路汲县（今河南卫辉市）人。元朝著名学者、诗人兼政治家。一生仕宦，刚直不阿，清贫守职，好学善文，成为元世祖忽必烈、元裕宗真金和元成宗皇帝铁穆耳三代著名谏臣。其书法遒婉，与东鲁王博文、渤海王旭齐名。著有《秋涧先生全集》。散曲创作，今存小令41首。大德八年六月二十日，在汲县去世，终年七十八岁。